CELEX: C2007/096/25
Language: da
Date: 2007-04-28 00:00:00
Title: Sag C-63/06: Domstolens dom (Ottende Afdeling) af 19. april 2007 — UAB Profisa mod Muitinės departamentas prie Lietuvos respublikos finansų ministerijos (anmodning om præjudiciel afgørelse fra Lietuvos vyriausiasis administracinis teismas — Republikken Letland) (Direktiv 92/83/EØF — harmonisering af punktafgiftsstrukturen for alkohol og alkoholholdige drikkevarer — artikel 27, stk. 1, litra f) — alkohol indeholdt i chokoladevarer — fritagelse for harmoniseret punktafgift)

28.4.2007   
            
            
               DA
            
            
               Den Europæiske Unions Tidende
            
            
               C 96/15
            
         Domstolens dom (Ottende Afdeling) af 19. april 2007 — UAB Profisa mod Muitinės departamentas prie Lietuvos respublikos finansų ministerijos (anmodning om præjudiciel afgørelse fra Lietuvos vyriausiasis administracinis teismas — Republikken Letland)
   (Sag C-63/06) (1)
   
   (Direktiv 92/83/EØF - harmonisering af punktafgiftsstrukturen for alkohol og alkoholholdige drikkevarer - artikel 27, stk. 1, litra f) - alkohol indeholdt i chokoladevarer - fritagelse for harmoniseret punktafgift)
   (2007/C 96/25)
   Processprog: lettisk
   Den forelæggende ret
   Lietuvos vyriausiasis administracinis teismas
   Parter i hovedsagen
   
      Sagsøger: UAB Profisa
   
      Sagsøgt: Muitinės departamentas prie Lietuvos respublikos finansų ministerijos
   Sagens genstand
   Anmodning om præjudiciel afgørelse — Lietuvos vyriausiasis administracinis teismas — fortolkning af artikel 27, stk. 1, litra f), i Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (EFT L 316, s. 21) — forpligtelse til at fritage alkohol i chokoladevarer, som indføres fra et tredjeland, for punktafgift
   Konklusion
   Artikel 27, stk. 1, litra f), i Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer skal fortolkes således, at den pålægger medlemsstaterne at fritage ethanol, der importeres til Den Europæiske Unions toldområde, og som indeholdes i chokoladevarer, der er bestemt til direkte anvendelse, for den harmoniserede punktafgift, når alkoholindholdet i disse chokoladevarer ikke overstiger 8,5 liter pr. 100 kg vare.
   
      (1)  EUT C 86 af 8.4.2006.